open-index/open-wikipedia-markdown huggingface dataset:
মুহিবুর রহমান মানিক

**মুহিবুর রহমান মানিক** (জন্ম: ২৮ ফেব্রুয়ারি ১৯৬২) হলেন বাংলাদেশের একজন রাজনীতিবিদ। তিনি সুনামগঞ্জ-৫ আসনের সংসদ সদস্য ছিলেন।

## প্রাথমিক জীবন
মুহিবুর রহমান মানিক ১৯৬২ সালের ২৮ ফেব্রুয়ারি তৎকালীন পূর্ব পাকিস্তানের সুনামগঞ্জের ছাতকে জন্মগ্রহণ করেন। তার পিতার নাম মোঃ কলন্দর আলী ও মাতা জাহানারা চৌধুরী। তিনি ঢাকা বিশ্ববিদ্যালয় থেকে এলএলবি ডিগ্রী অর্জন করেন।

## রাজনৈতিক জীবন
মুহিবুর রহমান মানিক প্রথমে ন্যাশনাল আওয়ামী পার্টি ও পরে গণতন্ত্রী পার্টির রাজনীতির সাথে জড়িত ছিলেন। তিনি ১৯৯০ সালে ছাতক উপজেলা পরিষদের চেয়ারম্যান নির্বাচিত হন।

১৯৯১ সালের পঞ্চম জাতীয় সংসদ নির্বাচনে তিনি সুনামগঞ্জ-৫ আসন থেকে গণতন্ত্রী পার্টির প্রার্থী হিসেবে প্রথমবার জাতীয় নির্বাচনে অংশগ্রহণ করে পরাজিত হন।

১৯৯৪ সালে গণতন্ত্রী পার্টি বিলুপ্তির পর তিনি বাংলাদেশ আওয়ামী লীগ যোগদেন।

তিনি ১২ জুন ১৯৯৬ সালের সপ্তম জাতীয় সংসদ নির্বাচনে সুনামগঞ্জ-৫ আসন থেকে বাংলাদেশ আওয়ামী লীগের প্রার্থী হিসেবে প্রথমবার সংসদ সদস্য নির্বাচিত হন।

২০০১ সালের অষ্টম জাতীয় সংসদ নির্বাচনে তিনি সুনামগঞ্জ-৫ আসন থেকে বাংলাদেশ আওয়ামী লীগের প্রার্থী হিসেবে নির্বাচনে অংশগ্রহণ করে পরাজিত হন।

এর পর ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে সুনামগঞ্জ-৫ আসন থেকে বাংলাদেশ আওয়ামী লীগের প্রার্থী হিসেবে পরপর সংসদ সদস্য নির্বাচিত হন।

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গণতন্ত্রী পার্টির সাবেক রাজনীতিবিদ
বাঙ্গালহালিয়া ইউনিয়ন

**বাঙ্গালহালিয়া** বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।

## আয়তন
বাঙ্গালহালিয়া ইউনিয়নের আয়তন ৬,৪০০ একর (২৫.৯০ বর্গ কিলোমিটার)। এটি রাজস্থলী উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১০,৯৪৮জন। এর মধ্যে ৫,১৫৭জন বৌদ্ধ, ৩,৯৩৪জন মুসলিম, ১,৬৬০জন হিন্দু, ১৯৬জন খ্রিস্টান ও ১জন অন্যান্য ধর্মের অনুসারী।

নৃতাত্ত্বিকভাবে ৬,০৭০ জন বাঙালি, ১৩৩  জন চাকমা, ৪,১৬১ জন‌ মারমা, ২৭৪ জন তঞ্চঙ্গ্যা ও ৩১০ জন অন্যান্য।

## অবস্থান ও সীমানা
রাজস্থলী উপজেলার সর্ব-পশ্চিমে বাঙ্গালহালিয়া ইউনিয়নের অবস্থান। আগে এর নাম ছিল ভাংদিয়া। পরে ভাংদিয়া থেকে বাঙ্গালহালিয়া নামকরণ হয়।   উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে গাইন্দ্যা ইউনিয়ন, উত্তর-পূর্বে কাপ্তাই উপজেলার রাইখালী ইউনিয়ন, উত্তর-পশ্চিমে চট্টগ্রাম জেলার রাঙ্গুনিয়া উপজেলার কোদালা ইউনিয়ন, পশ্চিমে চট্টগ্রাম জেলার রাঙ্গুনিয়া উপজেলার পদুয়া ইউনিয়ন এবং দক্ষিণে বান্দরবান জেলার বান্দরবান সদর উপজেলার রাজবিলা ইউনিয়ন অবস্থিত।

## প্রশাসনিক কাঠামো
বাঙ্গালহালিয়া ইউনিয়ন রাজস্থলী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রঘোনা থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
* ইসলামপুর
* কাকড়াছড়ি
* চেয়ারম্যান টিলা
* ছাগলখাইয়া
* ডাকবাংলা
* ধলিয়া
* নাইক্যাছড়া
* পাথরবন
* পাবনা টিলা
* বাঙ্গালহালিয়া
* শফিপুর

## শিক্ষা ব্যবস্থা
বাঙ্গালহালিয়া ইউনিয়নের সাক্ষরতার হার ৪০.৮৫%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।

## শিক্ষা প্রতিষ্ঠান
;কলেজ
* বাঙ্গালহালিয়া সরকারি কলেজ

;মাধ্যমিক বিদ্যালয়
* বাঙ্গালহালিয়া উচ্চ বিদ্যালয়
* রাজস্থলী উপজাতীয় আবাসিক উচ্চ বিদ্যালয়

;নিম্ন মাধ্যমিক বিদ্যালয়
* এডভান্টিস্ট হিলট্র্যাক্টস স্কুল এন্ড সেমিনারী

;প্রাথমিক বিদ্যালয়
* ইসলামপুর সরকারি প্রাথমিক বিদ্যালয়
* কাকড়াছড়ি সরকারি প্রাথমিক বিদ্যালয়
* কুটুরিয়াপাড়া সরকারি প্রাথমিক বিদ্যালয়
* খ্যাংদংপাড়া সরকারি প্রাথমিক বিদ্যালয়
* চেয়ারম্যান টিলা সরকারি প্রাথমিক বিদ্যালয়
* ছাগলখাইয়া সরকারি প্রাথমিক বিদ্যালয়
* ডাকবাংলাপাড়া সরকারি প্রাথমিক বিদ্যালয়
* ধলিয়া নোয়াপাড়া সরকারি প্রাথমিক বিদ্যালয়
* ধলিয়া মুসলিমপাড়া সরকারি প্রাথমিক বিদ্যালয়
* নাইক্যাছড়া সরকারি প্রাথমিক বিদ্যালয়
* পাথরবনপাড়া সরকারি প্রাথমিক বিদ্যালয়
* পাবনা টিলা সরকারি প্রাথমিক বিদ্যালয়
* বাঙ্গালহালিয়া যৌথ খামার সরকারি প্রাথমিক বিদ্যালয়
* বাঙ্গালহালিয়া সরকারি প্রাথমিক বিদ্যালয়
* বালুমুড়া মুসলিমপাড়া সরকারি প্রাথমিক বিদ্যালয়
* বুইংবাইদংপাড়া সরকারি প্রাথমিক বিদ্যালয়
* শফিপুর সরকারি প্রাথমিক বিদ্যালয়

## যোগাযোগ ব্যবস্থা
বাঙ্গালহালিয়া ইউনিয়নে যোগাযোগের প্রধান সড়ক চন্দ্রঘোনা-বান্দরবান সড়ক। সব ধরনের যানবাহনে যোগাযোগ করা যায়।

## খাল ও নদী
বাঙ্গালহালিয়া ইউনিয়নের মধ্য দিয়ে প্রবাহিত হচ্ছে বাঙ্গালহালিয়া খাল।

## হাট-বাজার
বাঙ্গালহালিয়া ইউনিয়নের প্রধান হাট-বাজার হল বাঙ্গালহালিয়া বাজার।

## জনপ্রতিনিধি
* বর্তমান চেয়ারম্যান:আদুমং মারমা 

## আরও দেখুন
* রাজস্থলী উপজেলা
* রাজস্থলী থানা
* চন্দ্রঘোনা থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:রাজস্থলী উপজেলার ইউনিয়ন
সিমরান পারিঞ্জা

**সিমরান পারিঞ্জা** হলেন একজন ভারতীয় টেলিভিশন অভিনেতা, যিনি অ্যান্ডটিভিতে সম্প্রচারিত টেলিভিশন ধারাবাহিক ভাগ্যলক্ষ্মীতে ভূমির চরিত্রে অভিনয়ের জন্য সুপরিচিত। তিনি জি টিভিতে সম্প্রচারিত কালা টিকায় পবিত্রা কৃষ্ণ সিনহার চরিত্রে অভিনয় করেছেন। তিনি নিখিল সিদ্ধার্থের বিপরীতে কিররক পার্টিতে অভিনয়ের মাধ্যমে টলিউডে অভিষেক করেছেন, যেটি শরন কোপিশেঠি।

## চলচ্চিত্র

## টেলিভিশন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
চন্দ্রঘোনা থানা

**চন্দ্রঘোনা থানা** বাংলাদেশের রাঙ্গামাটি জেলার অন্তর্গত কাপ্তাই উপজেলার একটি থানা।

## প্রতিষ্ঠাকাল
১৮৬০ সালে পার্বত্য চট্টগ্রাম জেলার সদর দপ্তর হিসেবে চন্দ্রঘোনা থানা প্রতিষ্ঠিত হয়। তৎকালীন কাপ্তাই, রাজস্থলী ও বিলাইছড়ি এলাকার প্রশাসনিক কার্যক্রম এ থানার আওতাধীন ছিল।

## প্রশাসনিক এলাকাসমূহ
কাপ্তাই উপজেলার ২টি ইউনিয়ন ও রাজস্থলী উপজেলার ১টি ইউনিয়ন নিয়ে প্রশাসনিক কার্যক্রম চন্দ্রঘোনা থানার আওতাধীন।

;ইউনিয়নসমূহ:
* ২নং রাইখালী ইউনিয়ন; (কাপ্তাই উপজেলা)
* ৩নং চিৎমরম ইউনিয়ন; (কাপ্তাই উপজেলা)
* ৩নং বাঙ্গালহালিয়া ইউনিয়ন; (রাজস্থলী উপজেলা)

## আরও দেখুন
* কাপ্তাই উপজেলা
* রাজস্থলী উপজেলা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:রাঙ্গামাটি জেলার থানা
বিষয়শ্রেণী:কাপ্তাই উপজেলা
স্পিন বল্দাক জেলা

**স্পিন বল্দাক** আফগানিস্তানের কান্দাহার প্রদেশের পূর্বাঞ্চলের একটি অন্যতম জেলা। ভৌগোলিক অবস্থান অনুযায়ী জেলাটির পশ্চিমে দামান জেলা, উত্তর আর্ঘিস্তান জেলা, দক্ষিণে পাকিস্তানের  কিল্লা আব্দুল্লাহ জেলা এবং দক্ষিণে শরাবাক জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১০০,৪০০ জন। স্পিন বল্দাক হচ্ছে জেলাটির কেন্দ্রীয় শহর, যেটি মূলত পশ্চিম অঞ্চলসমূহ নিয়ে পাকিস্তানের মহাসড়ক বরাবর অবস্থান করছে।

২০০৯ সালের ২১ নভেম্বর তারিখে, রাস্তার পাশে পুতে রাখা বোমা হামলায় ৫ আফগান সীমান্ত পুলিশ নিহত হয়। একই দিনে তালেবান মুখপাত্রের বরাত দিয়ে বলা হয় যে, একজন জেলা পুলিশ কমান্ডারও নিহত হন।

## তথ্যসূত্র


## বহিঃসংযোগ

*Afghan Border Police station open for 24-hour operations in Spin Boldak, by Staff Sgt. Brendan Mackie, Combined Task Force Arrowhead (July 17, 2012)
*এআইএমএস জেলার মানচিত্র

বিষয়শ্রেণী:কান্দাহার প্রদেশের জেলা
সুইডেন দূতাবাস, ঢাকা

**সুইডেন দূতাবাস, ঢাকা** হল বাংলাদেশে অবস্থিত সুইডেনের একটি কূটনৈতিক মিশন। এটি ঢাকার গুলশানে অবস্থিত।

## ইতিহাস

সুইডিশ দূতাবাস বাংলাদেশে বেলজিয়াম, ফিনল্যান্ড, আইসল্যান্ড, লাটভিয়া, লুক্সেমবার্গ, নেদারল্যান্ড, পোল্যান্ড এবং স্লোভেনিয়া’র শেনজেন ভিসার প্রতিনিধিত্ব করে। বর্তমানে সুইডিশ দূতাবাসের রাষ্ট্রদূত সার্লোট্টা স্লাইটার।

## তথ্যসূত্র

বিষয়শ্রেণী:সুইডেনের কূটনৈতিক মিশন
বিষয়শ্রেণী:বাংলাদেশ-সুইডেন সম্পর্ক
বিষয়শ্রেণী:ঢাকায় কূটনৈতিক মিশন
বটিয়াঘাটা ইউনিয়ন

**বটিয়াঘাটা** বাংলাদেশের খুলনা জেলার  বটিয়াঘাটা উপজেলার অন্তর্গত একটি ইউনিয়ন।

## ভৌগোলিক অবস্থান

বটিয়াঘাটা ইউনিয়নের পশ্চিম সালতা নদী, পূর্বে দিকে কাজিবাছা নদী, উত্তরে দিকে শৈলমারী নদী এবং শৈলমারী সেতু, দক্ষিণ দিকে গঙ্গারামপুর ইউনিয়ন রয়েছে।

## প্রশাসনিক অঞ্চল
এই ইউনিয়ন নিন্মলিখিত গ্রাম নিয়ে গঠিত:
* হেতালবুনিয়া
* কিসমতফুলতলা
* ফুলতলা
* বসুরাবাদ
* ভেন্নাবুনিয়া
* মাইটভাঙ্গা
* বলাবুনিয়া
* মাইলমারা
* আউসখালী
* বটিয়াঘাটা
* পারবটিয়াঘাটা
* বাগলুডাঙ্গা
* পাথরীঘাটা
* বারুইআবাদ
* খলসীবুনিয়া
* শৈলমারী
* হোগলবুনিয়া
* হাটবাটী

## যোগাযোগ ব্যবস্থা
বাস/ইজিবাইক/মহেন্দ্র/মোটরসাইকেলের চলাচল রয়েছে।

## তথ্যসূত্র

বিষয়শ্রেণী:বটিয়াঘাটা উপজেলার ইউনিয়ন
ঝাড়ী জেলা

**ঝাড়ী জেলা** (পশতু : ژېړۍ, ) আফগানিস্তানের কান্দাহার প্রদেশের একটি নতুন জেলা।

এছাড়াও বিকল্পভাবে বানান করা হয়ে থাকে **ঝেলে** (পশতু ভাষা থেকে অনুবাদ কর হয়ে থাকে), **ঝাড়িই**, **ঝাড়েই**, **ঝেড়ি**, অথবা **ঝেড়াই**। জেলাটি মেওয়ান্দ জেলা এবং পাঞ্জাবি জেলা থেকে নেওয়া অঞ্চলসমূহ থেকে তৈরি করা হয়েছিল। ২০১০ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৮০,৭০০ জন এর মত।

## উপজেলা সমূহ
ঝাড়ী জেলার রাজনৈতিক অবস্থান সময়ের সঙ্গে পরিবর্তিত হয়ে আসছে। ছোট ছোট গ্রামগুলি স্থানীয় প্রাচীন নামসমূহ ব্যবহার করে থাকেন। এই সকল ছোট ছোট গ্রামগুলির একেকটি উপজেলা হিসাবে তৈরী করা হয়েছে। ঝাড়ী জেলায় বর্তমানে নিম্নের উপজেলা রয়েছে:
* নর কেরিজ
* নলঘাম
* সংসার
* কোলক
* গরিবান
* সিয়া ছোয়
* সাবলঘে
* পশমুল
* আশেকুয়ে
* সানজারি

## উপজাতি
ঝাড়ী জেলার অধিকাংশ মানুষ জাতিগতভাবে পশতু সম্প্রদায়ের। পাশাপাশি এলিজাই, আখাকজাই, নুরজাই এবং ঘিলজাই সম্প্রদায়ের লোক বসবাস করে থাকে।

## তথ্যসূত্র

## বহিঃসংযোগ
*এআইএমএস জেলার মানচিত্র

বিষয়শ্রেণী:কান্দাহার প্রদেশের জেলা
বাংলাদেশ–বেলারুশ সম্পর্ক

**বাংলাদেশ-বেলারুশ সম্পর্ক** বলতে বাংলাদেশ এবং বেলারুশের মধ্যকার দ্বিপাক্ষিক সম্পর্ককে বোঝানো হয়ে থাকে। ১৯৯২ সালে উভয় দেশ সরকারীভাবে কূটনৈতিক সম্পর্ক শুরু করলেও কোন দেশে স্থায়ীভাবে বসবাসরত রাষ্ট্রদূত নেই।

বেলারুশের ব্যবসায়ী আলেকজান্ডার শাকুতিন বেলারুশে বাংলাদেশের অনারারি কনসাল।

## উচ্চ পর্যায়ের পরিদর্শন
২০১২ সালের নভেম্বর মাসে মিখাইল মিয়াসনিকোভিচ যখন বেলারুশের সর্বপ্রথম কোন প্রধানমন্ত্রী হিসেবে রাষ্ট্রীয় সফরে বাংলাদেশে আসেন, তখন থেকে উভয় দেশের মধ্যে সম্পর্ক আরো জোরদার হতে দেখা যায়।
৮ জুলাই, ২০১৩ সালে গণপ্রজাতন্ত্রী বাংলাদেশের প্রধানমন্ত্রী শেখ হাসিনা বেলারুশ প্রজাতন্ত্রে সফরে যান।

## সহযোগিতা
বিভিন্ন ক্ষেত্রে সাহায্য-সহযোগিতার জন্য উভয় দেশ একটি চুক্তিতে স্বাক্ষর করে, যেগুলোর মধ্যে রয়েছে- ব্যবসাবাণিজ্য, শিক্ষা, কৃষি, প্রযুক্তি, এবং প্রতিরক্ষা।
## মানবিক সাহায্য
বাংলাদেশের তৈরি পোশাক শিল্পকে দীর্ঘ মেয়াদী সহায়তার জন্য বেলারুশ সরকার বাংলাদেশকে $১.৫ কোটি ডলার দিবে।

## তথ্যসূত্র


বেলারুশ
বিষয়শ্রেণী:বেলারুশের দ্বিপাক্ষিক সম্পর্ক
ভান্ডারকোট ইউনিয়ন

**ভান্ডারকোট** বাংলাদেশের খুলনা জেলার  বটিয়াঘাটা উপজেলার অন্তর্গত একটি ইউনিয়ন। এই ইউনিয়নে মোট ৯টি গ্রাম রয়েছে। 

## অর্থনীতি
ভান্ডারকোট ইউনিয়নের হাট-বাজারের সংখ্যা ৪ টি যথা ০১। কুটির হাট, ০২। নোয়াইলতরা হাট, ০৩। সাদাল বাজার, ০৪। শিয়ালীডাংগা বাজার

## দর্শনীয় স্থান
* সংযোগানন্দ গিরি স্মৃতি মন্দির ও পঞ্চবটী মহাশশ্মান, ওয়াহেদপুর
*  হযরত কালাই শাহ (রঃ) এর মাজার, ওয়াহেদপুর

## তথ্যসূত্র

বিষয়শ্রেণী:বটিয়াঘাটা উপজেলার ইউনিয়ন
গঙ্গারামপুর ইউনিয়ন

**গঙ্গারামপুর** বাংলাদেশের খুলনা জেলার  বটিয়াঘাটা উপজেলার অন্তর্গত একটি ইউনিয়ন।

## শিক্ষা প্রতিষ্ঠান

*সরকারি প্রাথমিক বিদ্যালয় ০৭ টি
*বে-সরকারি রেজিঃ প্রাঃ বিদ্যালয় ০৭ টি
*উচ্চ বিদ্যালয় ০৪ টি
*বালিকা বিদ্যালয় ০২ টি   
*হাফেজিয়া  মাদ্রাসা- ০২ টি     
*নূরানী মাদ্রাসা ০১ টি

## বাজার সমূহ

* কাতিয়ানাংলা বাজার
* কাশিয়াডাঙ্গা তেমাথার হাট 
* আমতলা হাট 
* পুলুম বাজার
* গঙ্গারামপুর বাজার
* মনোখালি বাজার
* মধুখালি চৌরাস্তা বাজার
* সোনাকুড় ইউনুচ এর মোড় বাজার
* খাটর চৌরাস্তা বাজার 
* গড়েরহাট বাজার

বিষয়শ্রেণী:বটিয়াঘাটা উপজেলার ইউনিয়ন
সুরখালী ইউনিয়ন

**সুরখালী** বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন। 

## তথ্যসূত্র
বালিয়াডাঙ্গা ইউনিয়ন, বটিয়াঘাটা

**বালিয়াডাঙ্গা** বাংলাদেশের খুলনা জেলার  বটিয়াঘাটা উপজেলার অন্তর্গত একটি ইউনিয়ন।

## অবস্থান ও সীমানা

## ইতিহাস

## প্রশাসনিক এলাকা

## আয়তন ও জনসংখ্যা

## শিক্ষা
**শিক্ষার হার :**

**শিক্ষা প্রতিষ্ঠান**

## দর্শনীয় স্থান

## উল্লেখযোগ্য ব্যক্তিত্ব

## জনপ্রতিনিধি
**বর্তমান চেয়ারম্যান-**

## আরও দেখুন

## তথ্যসূত্র

বিষয়শ্রেণী:বটিয়াঘাটা উপজেলার ইউনিয়ন
জলমা ইউনিয়ন

**জলমা** বাংলাদেশের খুলনা জেলার  বটিয়াঘাটা উপজেলার অন্তর্গত একটি ইউনিয়ন।

## দর্শনীয় স্থান
১নং জলমা ইউনিয়নের উপর দিয়ে প্রবাহিত ময়ূরী নদীর তীরে, খুলনা-রুপসা বাইপাস সড়কের উত্তর পার্শ্বে বুড়ো মৌলভীর দরগা অবস্থিত।

কৈয়াবাজার মঠ।মনোরম সুন্দর পরিবেশ।আসলেই মন পবিত্রতায় ভরে যায়।

## তথ্যসূত্র

বিষয়শ্রেণী:বটিয়াঘাটা উপজেলার ইউনিয়ন
লাল বাহাদুর শাস্ত্রী আন্তর্জাতিক বিমানবন্দর

**লাল বাহাদুর শাস্ত্রী আন্তর্জাতিক বিমানবন্দর**  হল ভারতের উত্তরপ্রদেশ রাজ্যের বারাণসী শহর থেকে   উত্তর-পশ্চিমে বাবাতপুরে আবস্থিত একটি বিমানবন্দর। পূর্বে এটি বারাণসী বিমানবন্দর নামে পরিচিত ছিল, তবে অক্টোবর ২০০৫ সালে ভারতের দ্বিতীয় প্রধানমন্ত্রী লাল বাহাদুর শাস্ত্রীর নামে বিমানবন্দরটি আনুষ্ঠানিকভাবে নামকরণ করা হয়। ২০১৬-১৭ সালে যাত্রী পরিবহনের ক্ষেত্রে এটি ভারতের ২১ তম বৃহৎ বিমানবন্দর হিসাবে আত্মপ্রকাশ করে। বিমানবন্দরটি থেকে বিভিন্ন বিমান সংস্থা কলকাতা, দিল্লি, মুম্বই, বেঙ্গালুরু, হায়দ্রাবাদ, আহমেদাবাদ, জয়পুর, পাটনা সহ বিভিন্ন রুটে উড়ান পরিচালনা করে।

## বিমানক্ষেত্র
বিমানবন্দরে ০৯/২৭ বৈশিষ্ট্যের সাথে একটি পিচ রানওয়ে উপস্থিত রয়েছে। রানওয়ের দৈর্ঘ্যে ৯,০০৯ ফুট (২,৭৪৫ মিটার), উভয় দিকে ঘূর্ণায়মান প্রান্ত এবং প্রধান অ্যাপ্রনে (বর্হিবাসের) প্রবেশের জন্য রানওয়ে থেকে দুটি প্রস্থান পথ। তৃতীয় একটি প্রস্থান ব্যবহার করা হয় জরুরী অবস্থায় বিমানকে একটি বিচ্ছিন্ন প্রান্তের দিকে নিয়ে যায়র জন্য। 
থাম্ব|বারাণসী বিমানবন্দরে এয়ার ইন্ডিয়া এক্সপ্রেসের বিমান

## প্রান্তিক (টার্মিনাল)
২৬,৫০০ বর্গ মিটার  মেঝেসহ একটি সমন্বিত টার্মিনাল অভ্যান্তরিন ও আন্তর্জাতিক উভয় উড়ানের জন্য কাজ করে। এটি যে কোনো নির্দিষ্ট সময়ে ৫০০ যাত্রী ধারণ করতে পারে। টার্মিনালটিতে সিইউটিই (সাধারণ-ব্যবহারকারী টার্মিনাল সরঞ্জাম) সহ ১৬ টি চেক-ইন কাউন্টার, ৪ টি ইমিগ্রেশন কাউন্টার যা বহির্মুখী কাউন্টারে দ্বিগু, এয়ারবাস এ৩২০ পরিবার এবং বোয়িং ৭৩৭ পরিবারের মতো বিমানের জন্য দুটি এ্যারো-ব্রিজ; এবং জিনিসপত্র প্রদানের জন্য দুটি কনভেয়ার বেল্ট রয়েছে। এ্যারো-সেতুর দ্বারা বিমানে যাত্রী চলাচলের জন্য জন্য টার্মিনালের ঊর্ধ্ব স্তরের (দ্বিতল) আসনবিন্যাস এলাকা রয়েছে, এছাড়া টার্মিনাল থেকে পায়ে হেঁটে বা শাটল বাস মাধ্যমে  বিমানে পৌঁছানোর একটি ভূমিস্ত পরিবহন (গ্রাউন্ড-লেভেল) ব্যবস্থার উপস্থিত রয়েছে। অ্যাপ্রনে  একযোগে পাঁচটি বিমান পার্কিং করার ব্যবস্থা রয়েছে। অপেক্ষা এলাকাটি যাত্রীদের জন্য জলখাবারের দোকান, একটি ট্রাভেলার্স কনভেনিয়েন্স স্টোর, একটি পত্রিকার দোকানের সঙ্গে একটি বইয়ের দোকান, এবং বারাণসীর পণ্যদ্রব্যের দোকান, বারাণসীর শাড়ি ইত্যাদি; অতিরিক্ত প্রয়োজনীয় পরিষেবা উপস্থিত রয়েছে এবং একটি ভিআইপি অপেক্ষা লাউঞ্জ রয়েছে টার্মিনালে।

## ইতিহাস
৪ অক্টোবর ২০১২ সালে কেন্দ্রীয় মন্ত্রিপরিষদ কর্তৃক বিমানবন্দরটিকে আন্তর্জাতিক মর্যাদা প্রদান করা হয়। মার্চ ২০১৫ সৌর চালিত বিমান সোলার ইম্প্লস ২  ২০১৫-১৬ সালে তার গ্রহের প্রদক্ষিণের সময় বিমানবন্দরটি একটি পিট স্টপে প্রণীত হয়। জুন ২০১৭ যোগি আদিত্যনাথ বারাণসী বিমানবন্দরের সম্প্রসারণের জন্য ৩৫০ একর জমি অধিগ্রহণের প্রস্তাব জমা দেওয়ার নির্দেশ দেন।

## বিমান সংস্থা এবং গন্তব্যস্থল

## আরও দেখুন
* ভারতের বিমানবন্দরগুলির তালিকা
* যাত্রী পরিবহনের হিসাবে ভারতে ব্যস্ততম বিমানবন্দর তালিকা

## বহিঃসংযোগ
* বারাণসী বিমানবন্দরের জন্য ভারতীয় বিমানবন্দর কর্তৃপক্ষের ওয়েবসাইট

## তথ্যসূত্র

বিষয়শ্রেণী:উত্তরপ্রদেশের বিমানবন্দর
বিষয়শ্রেণী:লাল বাহাদুর শাস্ত্রীর স্মারক
আলী আবাদ জেলা

**আলী আবাদ জেলা** () আফগানিস্তানের কুন্দুজ প্রদেশের দক্ষিণ অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির দক্ষিণে বাঘলান প্রদেশ, পশ্চিমে চাহার দারা জেলা, পূর্বে কুন্দুজ জেলা ও খান আবাদ জেলা এবং পূর্ব তখর প্রদেশ ঘিরে রেখেছে।

২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪১,৭০০ জন। নিম্নের জাতিগতভাবে সম্প্রদায় লক্ষ্য করা যায়।
* ৪৭% পশতু
* ৪৫% উজবেক
* ২০% তাজিক
* ১৮% হাজারা

জেলাটির কেন্দ্রীয় শহরের নাম হচ্ছে 'আলিয়াবাদ, যেটি কুন্দজ ও বাগালানের মধ্যবর্তী স্থানে অবস্থিত। জেলাটি সাধারণত দরিদ্র লোকের বসবাস এবং মারাত্মভাবে খরাপ্রবণ এলাকা হিসেবে পরিচিত। জার্মানের একটি পুনর্গঠন দল নতুন একটি বাঁধের কাজ পরিচালিত করছে।

## তথ্যসূত্র

## বহিঃসংযোগ
* জেলা প্রোফাইল

বিষয়শ্রেণী:কুন্দুজ প্রদেশের জেলা
ইয়ান নেলসন (অভিনেতা, ১৯৯৫-এ জন্ম)

**ইয়ান মাইকেল নেলসন** (জন্ম এপ্রিল ১০, ১৯৯৫) হলেন একজন মার্কিন অভিনেতা, যিনি মার্কিন টেলিভিশন চ্যানেল এমটিভি-এ প্রচারিত ধারাবাহিক *[[Teen Wolf (2011 TV series)|টিন ওল্ফ]]*-এ তরুন ডেরেক হেইল এবং ২০১৪ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র *[[The Judge (2014 film)|দ্য জজ]]*-এ এরিক পালমার ভূমিকায় অভিনয় করেছেন।

## ব্যক্তিগত জীবন
নেলসন, মার্ক এবং জানি নেলসনের পুত্র। তিনি একজন প্রশিক্ষিত গায়ক, নৃত্য শিল্পী এবং অভিনেতা, এছাড়াও তাকে মার্কিন যুক্তরাষ্ট্রের নিউ ইয়র্ক রাজ্য-এর নিউ ইয়র্ক শহর-এ আয়োজিত, মার্কিন যুক্তরাষ্ট্রের জনপ্রিয় পন্য বিক্রয়কারী বিপনী প্রতিষ্ঠান মেসি'স দ্বারা আয়োজিত বিশ্বের সবচেয়ে বড় কুজকাওয়াজ মেসি'স থ্যাংসগিভিং ডে প্যারেড-এ অংশ নিতে দেখা যায়। ১০ম এবং ১১তম গ্রেডে পড়ার জন্য তিনি মার্কিন যুক্তরাষ্ট্রের নর্থ ক্যারোলাইনা রাজ্যের লেউইসভ্যিলি শহরে অবস্থিত "ফর্সইউথ কান্ট্রি ডে স্কুল"-এ পড়াশোনা করেন।

## চলচ্চিত্র সমূহ

### চলচ্চিত্র

### ছোট পর্দা

## মঞ্চ
* *[[আমাহাল এন্ড দ্য নাইট ভিজিটরস]]* – আমাহাল
* *[[13 (musical)|১৩]]* – আর্চি ওয়াকার
* *[[ওয়েস্ট সাইড স্টোরি]]* – শিশু জন
* *[[ওলিভার!]]* – আর্টফুল ডজার
* *[[The Secret Garden (musical)|দ্য সিক্রেট গার্ডেন]]* – কলিন ক্রাভেন
* *[[ইউ আর এ্য গুড ম্যান চার্লি ব্রাউন]]* – লাইনাস ভন পেল্ট
* *[[জোসেপ এন্ড দ্য এমাইজিং টেকনিকালার ড্রিমকোট]]* – জোসেপ

## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:জন্মভূমি যোগ করা হয়নি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন ইহুদি অভিনেতা
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:সাউদার্ন ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী
জ্যাক নেল

**জন ডেসমন্ড নেল** (; জন্ম: ১০ জুলাই, ১৯২৮ - মৃত্যু: ১৩ জানুয়ারি, ২০১৮) কেপ প্রদেশের কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। ১৯৪৯ থেকে ১৯৫৭ সময়কালে দক্ষিণ আফ্রিকা ক্রিকেট দলের অন্যতম সদস্য থাকা অবস্থায় ৬ টেস্টে অংশগ্রহণ করেন **জ্যাক নেল**। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করতেন। দলে তিনি মূলতঃ ডানহাতি ব্যাটসম্যান হিসেবে খেলতেন।

## খেলোয়াড়ী জীবন
জ্যাক নেল ডানহাতি উদ্বোধনী ব্যাটসম্যান হিসেবে খেলেছেন। এছাড়াও চমৎকার ফিল্ডার হিসেবেও তার সুনাম ছিল। সমগ্র খেলোয়াড়ী জীবনে ৩৫টি প্রথম-শ্রেণীর ক্রিকেটে অংশ নিয়েছেন তিনি। বেশ কয়েকবারই দলের পক্ষে সর্বোচ্চ রান সংগ্রাহকের ভূমিকায় অবতীর্ণ হয়েছিলেন জ্যাক নেল। ঘরোয়া ক্রিকেটে ওয়েস্টার্ন প্রভিন্সের পক্ষে নিয়মিতভাবে এক দশক নিরাপদে পার করে দেন।

সমগ্র খেলোয়াড়ী জীবনে ছয়টি টেস্ট খেলেছেন। ১৯৪৯-৫০ মৌসুমে পাঁচ টেস্টের সিরিজের সবগুলোই অস্ট্রেলিয়ার বিপক্ষে খেলেছেন। ২৪ ডিসেম্বর, ১৯৪৯ তারিখে টেস্ট ক্রিকেটে অভিষেক ঘটে জ্যাক নেলের। তবে ব্যাটিং সীমাবদ্ধতার কবলে পড়েন তিনি। নয় ইনিংসে অংশ নিয়ে মাত্র ১৩৯ রান তুলেন। তন্মধ্যে সেরা ছিল ৩৮ রানের ইনিংসটি। ফলশ্রুতিতে দল থেকে বাদ পড়েন। এরপর ১৯৫৭-৫৮ মৌসুমে একই দলের বিপক্ষে অংশ নেন। কিন্তু একটি টেস্টে অংশ নিয়ে ৭ ও ৪ রান তুলেন।

## ব্যক্তিগত জীবন
খেলোয়াড়ী জীবন থেকে অবসর নেয়ার পর নিউল্যান্ডসে অনুষ্ঠিত যে-কোন ধরনের খেলায় ধারাভাষ্যকারের ভূমিকায় অবতীর্ণ হতেন তিনি। কোয়ান্টিটি সার্ভেয়ার হিসেবে কাজ করতেন।

ব্যক্তিগত জীবনে বিবাহিত ছিলেন তিনি। ফেব্রুয়ারি, ১৯৫২ সালে শিলা মেরি ফাইনগ্যান নাম্নী এক রমণীর পাণিগ্রহণ করেন তিনি। তাদের সংসারে তিন পুত্র ও এক কন্যা সন্তান রয়েছে। ১৩ জানুয়ারি, ২০১৮ তারিখে ওয়েস্টার্ন কেপের পাইনল্যান্ডসে ৮৯ বছর বয়সে তার দেহাবসান ঘটে।

## তথ্যসূত্র

## আরও দেখুন
* কুয়ান ম্যাকার্থি
* সানফয়েল সিরিজ
* দক্ষিণ আফ্রিকান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯২৮-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:সাউথ আফ্রিকান ইউনিভার্সিটিজের ক্রিকেটার
জয়া সেনগুপ্ত

**জয়া সেনগুপ্ত** (জন্ম: ২১ সেপ্টেম্বর ১৯৪৩ ) হলেন বাংলাদেশের একজন চিকিৎসক ও রাজনীতিবিদ। তিনি সুনামগঞ্জ-২ আসনের সংসদ সদস্য ছিলেন । ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
জয়া সেনগুপ্ত ২১ সেপ্টেম্বর ১৯৪৩ সালে জন্মগ্রহণ করেন। তার স্বামী সুরঞ্জিত সেনগুপ্ত।

## কর্মজীবন
জয়া সেনগুপ্ত বেসরকারি সংস্থা বাংলাদেশ রুরাল অ্যাডভান্সমেন্ট কমিটির (ব্র্যাক) একজন ঊর্ধ্বতন কর্মকর্তা ছিলেন।

## রাজনৈতিক জীবন
২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে তার স্বামী সুরঞ্জিত সেনগুপ্ত এই আসন থেকে “সংসদ সদস্য” হিসাবে নির্বাচিত হওয়ার পর ২০১৭ সালের ৫ ফেব্রুয়ারি মৃত্যুবরণ করলে ঐ বছরেরই ৩০ মার্চ অনুষ্ঠিত উপ-নির্বাচনে তিনি “সংসদ সদস্য” হিসাবে নির্বাচিত হন।

২০১৮ সালের একাদশ জাতীয় সংসদ নির্বাচনে তিনি সুনামগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন।

২০২৪ সালের দ্বাদশ জাতীয় সংসদ নির্বাচনে তিনি সুনামগঞ্জ-২ আসন থেকে স্বতন্ত্র প্রার্থী হিসেবে সংসদ সদস্য মনোনীত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:১৯৪৩-এ জন্ম
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
শচীন খুরানা

**শচীন খুরানা** হলেন একজন ভারতীয় মডেল এবং অভিনেতা। তিনি ১৯৯৬ সালে গ্রাসিম মিস্টার ইন্ডিয়া খেতাব জয়লাভ করেছিলেন এবং ১৯৯৮ সালে তুরস্কে অনুষ্ঠিত মিস্টার ওয়ার্ল্ড প্রতিযোগিতায় ভারতের প্রতিনিধিত্ব করেছিলেন। তিনি ১৯৯৬ সালে বেস্ট মডেল অব দ্য ওয়ার্ল্ড প্রতিযোগিতায় ভারতের প্রতিনিধিত্ব করেছিলেন। একজন মডেল হিসেবে তিনি ভারত এবং ভারতের বাইরে ৫০০টিরও বেশি ফ্যাশন শোর র‍্যাম্পে হেঁটেছেন। এছাড়াও তিনি ২০০টিরও বেশি বিজ্ঞাপনে কাজ করেছেন। তিনি থিয়েটার অভিনেতা হিসেবে কাজ করছিলেন এবং ২০০২ সালে তিনি টেলিভিশন জগতে অভিনয় শুরু করেছেন।

## টেলিভিশন

## চলচ্চিত্র

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
পীর ফজলুর রহমান

**পীর ফজলুর রহমান (মিসবাহ) ** (জন্ম: ৯ জানুয়ারি ১৯৬৯) হলেন একজন বাংলাদেশী রাজনীতিবিদ ও ২২৭ নং (সুনামগঞ্জ-৪) আসন থেকে নির্বাচিত সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে “সংসদ সদস্য” নির্বাচিত হন।

## প্রাথমিক জীবন
পীর ফজলুর রহমান ১৯৬৯ সালের ৯ জানুয়ারি তৎকালীন পূর্ব পাকিস্তানের সিলেট জেলার সুনামগঞ্জে জন্মগ্রহণ করেন। তার পিতার নাম মোহাম্মদ রইছ আলী পীর ও মাতা সৈয়দা রাহিমা খানম।

পীর ফজলুর রহমান রাজশাহী বিশ্ববিদ্যালয় থেকে আইনে স্নাতক ও স্নাতকোত্তর ডিগ্রি লাভ করেন।

পীর ফজলুর রহমান সুনামগঞ্জ জেলা আদালতে আইনজীবী হিসেবে তার কর্মজীবন শুরু করেন। আইন পেশার পাশাপাশি তিনি রাজনীতি, সাংবাদিতা ও বিভিন্ন সামাজিক ও সাংস্কৃতিক সংগঠনের সাথে জড়িত ছিলেন।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য পীর ফজলুর রহমান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:সুনামগঞ্জ জেলার ব্যক্তি
পেনিকি

**পেনিকি** (), রাশিয়া লেনিনগ্রাদ অঞ্চল একটি গ্রাম। এটি লোমোনোসভ থেকে প্রায় ৯ কিলোমিটার দূরে অবস্থিত। এই স্থান থেকে সবচেয়ে নিকটবর্তী উপসাগর ১ কিলোমিটার দূরে। এটা ফিনল্যান্ড উপসাগর বলা হয়।

## জলবায়ু

## জনসংখ্যা
thumb|center|800px

## তথ্যসূত্র

বিষয়শ্রেণী:রাশিয়ার গ্রাম
আর্কী জেলা

**আর্কী জেলা** () আফগানিস্তানের কুন্দুজ প্রদেশের উত্তরপূর্বাঞ্চলে অবস্থিত ৭টি জেলার মধ্যে অন্যতম একটি জেলা ভৌগোলিক অবস্থান অনুযায়ী জেলাটির দক্ষিণ-পশ্চিমে খান আবাদ জেলা এবং কুন্দুজ জেলা, উত্তর-পশ্চিমে ইমাম সাহেব জেলা, পূর্বে তাজিকিস্তান এবং পূর্বে তখর প্রদেশের সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭৪,৯০০ জন এর মত, যার মধ্যে ৪০% পশতু, ১৫% তাজিক, ৩৫% উজবেক, ১০% তুর্কিমান রয়েছে। জেলাটির কেন্দ্রীয় শহরের নাম হচ্ছে আর্কী, যা উত্তরের অংশে অবস্থান করছে। জেলাটিতে সাধারণত মূলত হত দরিদ্র মানুষেরা বসবাস করে থাকে এবং যুদ্ধকালীন সময়ে ব্যাপকভাবে ক্ষতিগ্রস্ত হয়।

## তথ্যসূত্র

* এআইএমএস থেকে জেলার মানচিত্র

## বহিঃসংযোগ
* জেলা প্রোফাইল

বিষয়শ্রেণী:কুন্দুজ প্রদেশের জেলা
জাহমিয়া

**জাহমি** () হল একটি ইসলামি মতবাদ, যা যাদ বিন দিরহাম (১১৮ হি) ও তার ছাত্র জাহম বিন সাফওয়ান (১২৮ হি) প্রবর্তন করেন। তুলনামূলকভাবে নতুন প্রজন্মের এই দুইজন পারস্যিক মুসলিম পণ্ডিত আল্লাহর গুণাবলি অস্বীকার করে তাঁকে ‘নির্গুণ’ বলে দাবি করেন, যা পরবর্তীতে একটি ধর্মীয় মতবাদে রূপ নেয়। জাহম ইবনে সাফওয়ান এই মতবাদের পক্ষে কলম ধরেম  এবং তিনি এ মতটিকে জোরালোভাবে প্রচার করতে থাকেন। তিনিই মতবাদটিকে দার্শনিক রূপ দান করেন। তবে তৎকালীন ইসলামি পণ্ডিতদের কাছে এটি গ্রহণযোগ্যতা পায়নি এবং এটি একটি ভ্রান্ত মতবাদ হিসেবে চিহ্নিত হয়। 

## তথ্যসূত্র

বিষয়শ্রেণী:ইসলামের শাখা
চর দারা জেলা

**চরদারা জেলা** (; এছাড়াও পরিচিতি **চাহার দারা**, **চাহার দারেহ** অথবা **চর দারেহ** নামে) উত্তর আফগানিস্তানের কুন্দজ প্রদেশের সাতটি জেলার মধ্যে অন্যতম একটি জেলা। ভৌগোলিক অবস্থান অনুযায়ী জেলাটির দক্ষিণ-পশ্চিমে কুন্দুজ প্রদেশ এবং উত্তর-পশ্চিমের কালে-ই-জাল জেলা, উত্তর-পূর্বের কুন্দুজ জেলা, দক্ষিণ-পূর্ব আলী আবাদ জেলা, বাগলান প্রদেশ দক্ষিণে অবস্থিত এবং দক্ষিণ পশ্চিমে সামানগান প্রদেশ সীমানা ঘিরে রেখেছে।

## জনসংখ্যার উপাত্ত
২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৬৫,১০০ জন, যার মধ্যে কুন্দুজ প্রদেশের প্রায় ৮% জনসংখ্যা অন্তর্ভুক্ত রয়েছে। এখানে জাতিগত সম্প্রদায় বলতে ৫৫% পশতু, ২৫% তাজিক, ১২% উজবেক এবং ৮% তুকিমান সম্প্রদায়ের লোক রয়েছে। এখানকার জনসংখ্যার প্রায় অধিকাংশই জেলা বা জেলাগুলিতে উত্তর-পশ্চিম অঞ্চলে বসবাস করে থাকে। এছাড়াও কুন্দুজ নদীর সাউথ-ওয়েস্ট ব্যাংক তীর বরাবর অবস্থান করছে। এখানকার জমি চাষাবাদযোগ্য এবং চরদারা জেলার প্রায় ১৫% এলাকা দখল করে আছে কৃষিক্ষেত্রে। দক্ষিণ-পশ্চিমে জেলার বাকি জমি মরুভূমি লক্ষ্য করা যায় যেখানে বেশিরভাগ বসতবাড়ি রয়েছে।

## তথ্যসূত্র

## বহিঃসংযোগ
*এআইএমএস জেলার মানচিত্র
*ইউএনএইচসিআর জেলার মানচিত্র

বিষয়শ্রেণী:কুন্দুজ প্রদেশের জেলা
দক্ষিণ আফ্রিকা–বাংলাদেশ সম্পর্ক

**দক্ষিণ আফ্রিকা-বাংলাদেশ সম্পর্ক** হল দক্ষিণ আফ্রিকা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশের হাই কমিশন প্রিটোরিয়ায় অবস্থিত। দক্ষিণ আফ্রিকার হাই কমিশন শ্রীলঙ্কায় অবস্থিত, যা বাংলাদেশ কর্তৃক স্বীকৃত। উভয়েই কমনওয়েলথ অব নেশনসভুক্ত দেশ।

## ইতিহাস
আপার্টহাইট পরিসমাপ্তির শেষ অবধি বাংলাদেশ দক্ষিণ আফ্রিকায় তার নাগরিকদের পাঠানোর ব্যাপারে নিষেধাজ্ঞা জারি করে রেখেছিল। নেলসন ম্যান্ডেলার নির্বাচন এবং আপার্টহাইট পরিসমাপ্তির পর বাংলাদেশ এবং দক্ষিণ আফ্রিকার মধ্যে বৈদেশিক সম্পর্ক শুরু হয়। বাংলাদেশের বৈদেশিক মন্ত্রী দক্ষিণ আফ্রিকার রাষ্ট্রপতি হিসেবে নেলসন ম্যান্ডেলার উদ্বোধন অনুষ্ঠানে অংশ নিয়েছিলেন। ১৯৯৪ সালের ১০ সেপ্টেম্বর উভয় দেশ সরকারীভাবে কূটনৈতিক সম্পর্ক শুরু করে। ২৭ ফেব্রুয়ারি ১৯৯৫-এ দক্ষিণ আফ্রিকার প্রিটোরিয়ায় বাংলাদেশের হাই কমিশন চালু করা হয়। ২০১৫ মোতাবেক, দক্ষিণ আফ্রিকা এবং কেনিয়া শুধুমাত্র আফ্রিকার দুটি দেশ যেখানে বাংলাদেশী কূটনৈতিক মিশন ছিল।

## অর্থনীতি
২০১৪ সালে, দক্ষিণ আফ্রিকা ৮৫২০ কোটি রান্ড মূল্যের দ্রব্যাদি বাংলাদেশে রপ্তানি করে। অপরদিকে বাংলাদেশের রপ্তানি ছিল ৭৪৫০ কোটি রান্ড মূল্যের।

## অভিবাসন
দক্ষিণ আফ্রিকায় প্রায় ৮০ হাজার বাংলাদেশী রয়েছে। যার মধ্যে বেশীরভাগই শরণার্থী প্রত্যাশী। অনেক বাংলাদেশী সেখানে দোকানপাট খুলেছেন।

## বাংলাদেশীদের বিরুদ্ধে অপরাধ
অনেক বাংলাদেশীকে দক্ষিণ আফ্রিকায় হত্যা করা হয়েছে, এমনকি তাদের দোকানপাটও লুটপাট করা হয়েছে

২০১৫-এ, দক্ষিণ আফ্রিকানদের দ্বারা বাংলাদেশী ব্যবসায়ীদের ভয়ভীতি প্রদর্শন করে আক্রমণ করা থেকে রক্ষা করতে বাংলাদেশ হাই কমিশন একটি হটলাইন চালু করে।

## তথ্যসূত্র

বিষয়শ্রেণী:বাংলাদেশের দ্বিপাক্ষিক সম্পর্ক
বিষয়শ্রেণী:দক্ষিণ আফ্রিকার দ্বিপাক্ষিক সম্পর্ক
বিষয়শ্রেণী:দক্ষিণ আফ্রিকা-বাংলাদেশ সম্পর্ক
বিষয়শ্রেণী:বাংলাদেশ–দক্ষিণ আফ্রিকা সম্পর্ক
ব্রিটিশ কাউন্সিল বাংলাদেশ

**ব্রিটিশ কাউন্সিল বাংলাদেশ** হচ্ছে ব্রিটিশ কাউন্সিলের একটি শাখা যা বাংলাদেশে ইংরেজি ও ব্রিটিশ শিক্ষা প্রদান করে থাকে এবং সাংস্কৃতিক বিনিময়ে অবদান রাখে। এর প্রধান কার্যালয় ঢাকায় অবস্থিত এবং শাখাসমূহ চট্টগ্রাম ও সিলেটে অবস্থিত। বারবারা উইকহাম হচ্ছেন ব্রিটিশ কাউন্সিল বাংলাদেশের পরিচালক।

## ইতিহাস
ব্রিটিশ কাউন্সিল ১৯৩৪ সালে লন্ডন শহরে প্রতিষ্ঠিত হয়। এটা ১৯৫১ সালে ঢাকায় তার শাখা খুলে যখন বাংলাদেশ পাকিস্তানের অংশ ছিল। ২৫ মার্চ ১৯৭১ সালের কালরাত্রিতে, বাংলাদেশের স্বাধীনতা যুদ্ধ শুরু হওয়ার সময়ে, পাকিস্তান সেনাবাহিনী এই কার্যালয়টিতে আক্রমণ চালায়, সেসময় এই কার্যালয়ে পাহারারত ৮জন পূর্ব পাকিস্তানি পুলিশ অফিসার প্রাণ হারায়। ২০১৩ সালে, শিক্ষাদানে উন্নয়নের লক্ষে ব্রিটিশ কাউন্সিল মাইক্রোসফট বাংলাদেশের সাথে একটি স্মারকলিপিতে সই করে। ১৬ জানুয়ারি ২০১৬-তে, ব্রিটিশ কাউন্সিল উদ্যোক্তা তৈরিতে কাজ করার জন্য একটি অলাভজনক সংস্থা, *চ্যাঞ্জ মেকারের* সহায়তায় 'ইনোভেট, ইনকিউবেট এন্ড গ্রো (আইআইজি): একটি সামাজিক কর্মপ্রচেষ্টা সমর্থনকারী প্রোগ্রাম' চালু করে।

জুলাই ২০১৬ ঢাকা আক্রমণের পরিপ্রেক্ষিতে, নিরাপত্তা বিধানে ব্রিটিশ কাউন্সিল সাময়িক সময়ের জন্য এর কার্যালয়সমূহ বন্ধ করে দেয়। ১৯৭১ সালে প্রধান কার্যালয় প্রাঙ্গণে নিহত পুলিশ অফিসারদের স্মরণে ২০১৭-তে একটি স্মৃতিস্তম্ভ নির্মাণ করা হয়।

## কার্যাবলী
*ব্রিটিশ কাউন্সিল বাংলাদেশে ও-লেভেল এবং এ-লেভেল পরীক্ষা নিয়ে থাকে।
*যুক্তরাজ্য এবং বাংলাদেশের মধ্যে শিক্ষা সংযোগে সহায়তা করে।
*ব্রিটিশ কাউন্সিল বাংলাদেশে আইইএলটিএস পরীক্ষা পরিচালনা করে, যেখানে প্রতিবছর ১৫ থেকে ২০হাজার শিক্ষার্থীরা পরীক্ষায় অংশ নেয়। ব্রিটিশ কাউন্সিল ২০১৬ সাল মোতাবেক, 'ব্রিটিশ কাউন্সিল আইইএলটিএস স্কলারশিপ প্রদান করে আসছে।
*যুক্তরাজ্য এবং বাংলাদেশের মধ্যে সাংস্কৃতিক সেতুবন্ধন বৃদ্ধি ও উন্নয়ন কল্পে কাজ করছে।

## সুযোগসুবিধা
*ব্রিটিশ কাউন্সিলের গ্রন্থাগারে ১৫,০০০ বইপুস্তক এবং ৮০,০০০ ইবুক এবং ১৪,০০০ জার্নাল পড়া যায়।

## তথ্যসূত্র

বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫১-এ প্রতিষ্ঠিত
বিষয়শ্রেণী:সংগঠন
বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান
বিষয়শ্রেণী:১৯৫১-এ পূর্ব পাকিস্তানে প্রতিষ্ঠিত
বিষয়শ্রেণী:ঢাকা ভিত্তিক সংগঠন
রফিকুল ইসলাম (বিজ্ঞানী)

**রফিকুল ইসলাম** (১৯৩৬ - ৬ই মার্চ, ২০১৮) ছিলেন একজন বাংলাদেশী চিকিৎসক ও চিকিৎসা বিজ্ঞানী। তিনি ডায়রিয়া নিরাময়ের জন্য খাওয়ার স্যালাইন (ওরস্যালাইন) আবিষ্কারের জন্য পরিচিত। ব্রিটিশ মেডিকেল জার্নাল দ্য ল্যান্সেট তার আবিষ্কৃত খাবার স্যালাইনকে "চিকিৎসা বিজ্ঞানে বিংশ শতাব্দীর সবচেয়ে গুরুত্বপূর্ণ আবিষ্কার" বলে উল্লেখ করেছিল।

## প্রারম্ভিক জীবন
রফিকুল ইসলাম ১৯৩৬ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লার (বর্তমানে নাঙ্গলকোট) রায়কোট উত্তর   ইউনিয়ের মালিপাড়া গ্রামে জন্মগ্রহণ করেন। তিনি ১৯৬৫ সালে ঢাকা মেডিক্যাল কলেজ থেকে এমবিবিএস পাস করেন। পরবর্তীতে তিনি ব্রিটেনে গ্রীষ্মমণ্ডলীয় ঔষধ এবং স্বাস্থ্যবিধি (ট্রপিক্যাল মেডিসিন ও হাইজিন) বিষয়ে উচ্চ শিক্ষা অর্জন করেন।

## কর্মজীবন
এমবিবিএস পাস করার পর তিনি ইন্টারন্যাশনাল সেন্টার ফর ডাইরিয়াল ডিজিজ রিসার্চ, বাংলাদেশ-এ যোগদান করেন এবং ২০০০ সালে এই প্রতিষ্ঠান থেকে অবসরে যান। এই প্রতিষ্ঠানে কর্মরত থাকাকালীন তিনি বিভিন্ন ঔষধ নিয়ে গবেষণা করেন। তার অন্যতম গুরুত্বপূর্ণ আবিষ্কার হল খাবার স্যালাইন (ওরস্যালাইন)। ১৯৭১ সালে বাংলাদেশের স্বাধীনতা যুদ্ধ চলাকালীন ভারতের পশ্চিমবঙ্গের শরনার্থী শিবিরগুলোতে কলেরা ছড়িয়ে পড়লে একমাত্র চিকিৎসা হিসেবে শিরায় স্যালাইন (ইন্ট্রাভেনাস) দেওয়া হত। কিন্তু ইন্ট্রাভেনাসের স্বল্পতার কারণে তার আবিষ্কৃত খাবার স্যালাইন দিয়ে এই রোগ থেকে সুস্থতা লাভ সম্ভব হয়েছিল।

বাংলাদেশ স্বাধীন হওয়ার পর ডায়রিয়ার চিকিৎসায় স্যালাইনের ব্যবহার নিয়ে ব্যাপক প্রচারণা চালানো হয়। এর ফলে, এটি "ঢাকা স্যালাইন" নামেও পরিচিতি লাভ করেছিল। পরবর্তীতে ১৯৮০ সালে বিশ্ব স্বাস্থ্য সংস্থা ওরস্যালাইনকে স্বীকৃতি দেয়। এছাড়া বাংলাদেশী বেসরকারি সংস্থা ব্র্যাক এই খাবার স্যালাইনকে বাংলাদেশের প্রত্যন্ত অঞ্চলে ছড়িয়ে দিতে ভূমিকা রাখে।

## মৃত্যু
রফিকুল ইসলাম ২০১৮ সালের ফেব্রুয়ারি মাসে তিনি হৃদরোগে আক্রান্ত হন এবং বার্ধক্যজনিত রোগে ভুগছিলেন। ২০১৮ সালের ৬ই মার্চ তিনি ঢাকার অ্যাপোলো হাসপাতালে মৃত্যুবরণ করেন। ৬ই মার্চ মরহুমের গ্রামের বাড়ী মালিপাড়ায় বিশাল জানাজা শেষে পিতামাতার কবরের পাশে চির শায়িত হন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:কুমিল্লা জেলার ব্যক্তি
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশী বিজ্ঞানী
ফণী বড়ুয়া

**ফণী বড়ুয়া** (১৯১৫ - ২২শে জুন, ২০০১) ছিলেন একজন বাংলাদেশী সঙ্গীতজ্ঞ। তিনি ছিলেন লোকসংস্কৃতি ও আধুনিক কবিগানের স্রষ্টা। সঙ্গীতে অবদানের জন্য বাংলাদেশ সরকার তাকে ২০০০ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

## জীবনী
ফণী বড়ুয়া ১৯১৫ সালে (১৭ শ্রাবণ, ১৩২২ বঙ্গাব্দ) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামের রাউজানের পাঁচখাইন গ্রামে জন্মগ্রহণ করেন। তার পিতা নন্দকুমার বড়ুয়া এবং মাতা শ্যামা বড়ুয়া। তিনি তার পিতামাতার তিন সন্তানের মধ্যে দ্বিতীয়। তার শৈশবেই তিনি তার মাকে হারান। গ্রামের বিদ্যালয়ে তিনি তৃতীয় শ্রেণি পর্যন্ত পড়াশুনা করেন।

নিজের ভরণপোষণের জন্য তিনি শ্রমণ জীবন বেঁচে নেন, কিন্তু কিছুদিন পর তিনি এই জীবন ছেড়ে বার্মা চলে যান। সেখানে তিনি ট্রাংকে রং লাগানো, ফুলতোলা অর্থাৎ রং মিস্ত্রীর সহকারী হিসেবে কাজ করেন। রেঙ্গুনে তিনি মতিলাল বড়ুয়ার কবিগান শুনে তার শিষ্যত্ব গ্রহণ করেন। তিন বছর পর তিনি দেশে ফিরে আসেন এবং জীবিকার জন্য বৌদ্ধ কীর্তন গাওয়া ও রং লাগানো কাজ করতেন। তার রং লাগানোর দোকানে তিনি টর্চ মেরামত, ঘড়ি সারানোর কাজ, ঝালাইসহ বিভিন্ন ধরনের কাজ করতেন।

## স্মারক ও শ্রদ্ধাঞ্জলি
২০০১ সালের ৬ সেপ্টেম্বর প্রকাশিত কবিয়াল ফণী বড়ুয়া নাগরিক স্মরণসভা কমিটি, চট্টগ্রাম-এর "স্মরণিক" স্মরণপত্রে কল্পতরু সেনগুপ্ত রচিত "দেশব্রতী কবিয়াল ফণী বড়ুয়া স্মরণে" নিবন্ধ, সুচরিত চৌধুরী রচিত "কুসুম বালিকা" স্মৃতিনিবন্ধ, আবুল মোমেন রচিত "বর্ষীয়ান কবিগায়ককে শ্রদ্ধাঞ্জলি" নিবন্ধ, মৃণাল চৌধুরী রচিত "কবিয়াল ফণী বড়ুয়া এবং লোকসংস্কৃতির শ্রেণি সচেতনতা" নিবন্ধ, বাদল বরণ বড়ুয়া রচিত "কবিয়াল ফণী বড়ুয়া: সংক্ষিপ্ত জীবনকথা ও তাঁর কবিগানের বিষয় সমীক্ষা" নিবন্ধ এবং শিমুল বড়ুয়া রচিত "যিনি ছিলেন মাটি ও মানুষের কাছাকাছি" নিবন্ধে কবিগানে ফণী বড়ুয়ার অবদানের কথা উল্লেখ করা হয়েছে। এছাড়া তার স্মরণে ২০১০ সালের এপ্রিল মাসে চট্টগ্রামে শিমুল বড়ুয়া সম্পাদিত কবিয়াল ফণী বড়ুয়া স্মারকগ্রন্থ-এর প্রকাশনা উৎসব অনুষ্ঠিত হয়।

## সম্মাননা
* ২০০১: সঙ্গীতে অবদানের জন্য বাংলাদেশ সরকার কর্তৃক একুশে পদক

## আরও দেখুন
* রমেশ শীল
* শিল্পকলায় একুশে পদক বিজয়ীদের তালিকা

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:চট্টগ্রাম জেলার সঙ্গীতশিল্পী
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী বৌদ্ধ
বিষয়শ্রেণী:চট্টগ্রামের_ব্যক্তি
জার্মানি–ব্রুনাই সম্পর্ক

**জার্মানি-ব্রুনাই সম্পর্ক** বলতে জার্মানি এবং ব্রুনাইয়ের মধ্যকার দ্বিপাক্ষিক বৈদেশিক সম্পর্ককে বোঝানো হয়। ব্রুনাইয়ের দূতাবাস বার্লিনে, এবং জার্মানির দূতাবাস বন্দর সেরি বেগাওয়ানে অবস্থিত।

## ইতিহাস
উভয় দেশের মধ্যে সম্পর্ক ১লা মে ১৯৮৪ সাল থেকে প্রতিষ্ঠিত হয়। ১৯৮৫-তে, সুলতান হাসসান আল-বলকিয়াহ সর্বপ্রথম ব্যক্তিগত সফরে জার্মানিতে যান এবং ১৯৯৮ সালে একটি রাষ্ট্রীয় সফরে যান, যেখানে সরকারি সফরে ২০০২ ও ২০১১ সালে আবারো পরিদর্শন করেন। অপরদিকে, চ্যান্সেলর হেলমুট কোল একটি সরকারি সফরে ১৯৯৭ সালে ব্রুনাই আসেন।

## অর্থনৈতিক সম্পর্ক
ব্রুনাই দ্বিপাক্ষিক বাণিজ্যের ক্ষেত্রে জার্মানিকে একটি গুরুত্বপূর্ণ অংশীদার হিসেবে বিবেচনা করে, যা ২০১১ সালে উভয়ের বাণিজ্যকে আনুমানিক ৩৪.৬ কোটি €তে উন্নীত করে। জার্মানি মূলত ব্রুনাইয়ে যানবাহন, যন্ত্রপাতি, রাসায়নিক দ্রব্য এবং ভারী উপকরণাদি রপ্তানি করে থাকে। দুই দেশের মধ্যে বিনিয়োগে উৎসাহপ্রদান ও প্রতিকূল প্রতিরোধ চুক্তিতেও সংশোধন আনা হয়।

## শিক্ষা সম্পর্ক
জার্মানি এবং ব্রুনাইয়ের মধ্যে একটি শিক্ষার্থী বিনিময় প্রোগ্রাম পরিচালিত হয় যার অংশ হিসেবে ২০০৮ সালে ব্রুনাইয়ের একদল শিক্ষার্থী জার্মান বিশ্ববিদ্যালয়সমূহে অধ্যয়নের জন্য যায়।

## আরো পড়ুন
* Germany, Brunei to discuss 'a whole range of issues' দ্য ব্রুনেই টাইমস
## তথ্যসূত্র

বিষয়শ্রেণী:জার্মানির দ্বিপাক্ষিক সম্পর্ক
বিষয়শ্রেণী:ব্রুনাইয়ের দ্বিপাক্ষিক সম্পর্ক
বিলি ওয়েড

**ওয়াল্টার ওয়ারহাম বিলি ওয়েড** (; জন্ম: ১৮ জুন, ১৯১৪ - মৃত্যু: ৩১ মে, ২০০৩) নাটাল প্রদেশের ডারবান এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন **বিলি ওয়েড**। ১৯৩৮ থেকে ১৯৫০ সময়কালে দক্ষিণ আফ্রিকার পক্ষে ১১ টেস্টে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটালের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।

বিলি ওয়েড দক্ষিণ আফ্রিকার হিল্টন কলেজে অধ্যয়ন করেছেন।

## খেলোয়াড়ী জীবন
দ্বিতীয় বিশ্বযুদ্ধের উভয়াংশে টেস্ট খেলার সুযোগ হয় তার। ২৪ ডিসেম্বর, ১৯৩৮ তারিখে টেস্ট ক্রিকেটে অভিষেক ঘটে তার। ১৯৩৮-৩৯ মৌসুমে নিজদেশে সফরকারী ইংল্যান্ডের বিপক্ষে তিন টেস্টে অংশগ্রহণ করেন। খেলোয়াড়ী জীবনের একমাত্র সেঞ্চুরিটি একই প্রতিপক্ষের বিপক্ষে ১৯৪৮-৪৯ মৌসুমে পোর্ট এলিজাবেথে করেন। এছাড়াও, দলের প্রয়োজনে উইকেট-রক্ষকের ভূমিকায় অবতীর্ণ হতেন।

## ব্যক্তিগত জীবন
প্রথম-শ্রেণীর ক্রিকেট থেকে অবসর নেয়ার পর টেস্ট ক্রিকেটে আম্পায়ারিত্ব করেছেন। ১৯৬৯-৭০ মৌসুমে নিউল্যান্ডসে একটিমাত্র টেস্টে আম্পায়ারিত্ব করেছিলেন।

৩১ মে, ২০০৩ তারিখে নাটাল প্রদেশের ডারবানে ৮৮ বছর বয়সে তার দেহাবসান ঘটে। তার ভাই হার্বি ওয়েড একই কলেজের ছাত্র ছিলেন। হার্বিও দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছেন। দক্ষিণ আফ্রিকার ইতিহাসের প্রথম টেস্টে অধিনায়কের দায়িত্বে ছিলেন হার্বি ও ২৮ গড়ে ৫১১ রান তুলেছিলেন।

## তথ্যসূত্র

## আরও দেখুন
* টম গডার্ড
* টেস্ট ক্রিকেটে হ্যাট্রিকের তালিকা
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯১৪-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকান উইকেট-রক্ষক
বিষয়শ্রেণী:দক্ষিণ আফ্রিকার টেস্ট ক্রিকেট আম্পায়ার
বিষয়শ্রেণী:উইকেট-রক্ষক
ইয়ান চ্যান

**ইয়ান চ্যান** (জন্ম সেপ্টেম্বর ৭, ২০০৬) হলেন একজন মার্কিন অভিনেতা। ২০১৪ সালে তিনি মার্কিন টেলিভিশন চ্যানেল এবিসি-এ প্রচারিত হাস্যরস দৃশ্যকাব্যের ধারাবাহিক *[[Fresh Off the Boat (TV series)|ফ্রেশ অব দ্য বোট]]*-এ নিয়মিত অভিনয় করা শুরু করেন।

## উপস্থিতি সমূহ
২০১৬ সালের নভেম্বর মাসে, চ্যান বিশ্ববিখ্যাত মার্কিন পপ গায়ক মাইকেল জ্যাকসন-এর কিশোর বয়সে গাওয়া জনপ্রিয় গান "বেন" শিরোনামিক গায়ক হিসেবে পরিবেশনার মাধ্যমে "ফ্যাসো গোস পপস!" নামক মঞ্চস্থ্য কনসার্টের পরিবেশনার শুরু করেন।

২০১৬ সালের জুন মাসে তিনি, মার্কিন-কোরিয়ান গায়ক এরিক নাম-এর "ইনট্যু ইউ" নামক গানের ভিডিওতে মূল চরিত্রে অভিনয় করেন। ২০১৭ সালে তিনি, আসন্ন মার্কিন সুপারহিরো ভিত্তিক চলচ্চিত্র *[[Shazam! (film)|সাজাম!]]*-এ অভিনয়ের জন্য অভিনয় দলের সাথে কাজ শুরু করেন।

## ব্যক্তিগত জীবন
চ্যানের একজন ছোট ভাই রয়েছে, এবং তিনি ম্যান্ডারিন ভাষায় অনর্গল কথা বলতে পারেন।

তিনি জনপ্রিয় গেম *[[মাইনক্রাফ্ট]]*-এর একজন বড় ভক্ত।

এছাড়াও তিনি গান গেতে পারেন এবং একটি ব্যান্ডে গিটার বাজিয়ে থাকেন।

## চলচ্চিত্র সমূহ

### ছোট পর্দা

## পুরস্কার এবং মনোনয়ন সমূহ

## তথ্যসূত্র

## বহিঃসংযোগ
* 
* 

বিষয়শ্রেণী:২০০৬-এ জন্ম
বিষয়শ্রেণী:তাইওয়ানীয় বংশধর মার্কিন অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:জীবিত ব্যক্তি
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:লস অ্যাঞ্জেলেসের অভিনেতা
হবিবপুর সমষ্টি উন্নয়ন ব্লক

**হবিবপুর সমষ্টি উন্নয়ণ ব্লক** হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর হবিবপুর। হবিবপুর থানা ব্লকটির কাজ করে।

## ভূগোল
হবিবপুর সমষ্টি উন্নয়ন ব্লক  দ্রাঘিমাংশ এ অবস্থিত। হবিবপুর সমষ্টি উন্নয়ণ ব্লক মোট ৩৯৭.১০ বর্গকিলোমিটার এলাকা জুড়ে বিস্তৃত।

### গ্রাম পঞ্চায়েত
হবিবপুর ব্লকের গ্রামীণ এলাকা ১১ টি গ্রাম পঞ্চায়েত নিয়ে গঠিত। আকতার, বুলবুলচণ্ডি, জাজাইল, ঋষিপুর, আইহো, কান্তুরকা, শ্রীরামপুর, বৈদ্যপুর, হবিবপুর এবং মঙ্গলপুর। 

## জনপরিসংখ্যান
২০১১ সালের জনগণনা অনুসারে, হবিবপুর সমষ্টি উন্নয়ন ব্লকের জনসংখ্যা ২১০,৬৬৯। প্রত্যেকেই গ্রাম্য বাসিন্দা। এবং ১০৬,৭৫৭ জন পুরুষ ও ১০৩,৯৪২ জন মহিলা।

## সাক্ষরতা
২০১১ সালের জনগণনা অনুসারে হবিবপুর ব্লকের ২১০,৬৬৯ জনের মধ্যে ১০৮,১৩৬ জন সাক্ষর। তার মধ্যে ৬২,০৩৩ জন পুরুষ ও ৪৭,১০৩ জন মহিলা।

## দর্শনীয় স্থান
* টাঙ্গন নদী

## তথ্যসূত্র

বিষয়শ্রেণী:মালদহ জেলার সমষ্টি উন্নয়ন ব্লক
পুরাতন মালদহ সমষ্টি উন্নয়ন ব্লক

**পুরানো মালদা সমষ্টি উন্নয়ণ ব্লক** হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর নারায়ণপুর। মালদা থানা ব্লকটির কাজ করে।

## ভূগোল
পুরানো মালদা সমষ্টি উন্নয়ন ব্লক  দ্রাঘিমাংশে অবস্থিত। পুরানো মালদা সমষ্টি উন্নয়ন ব্লক মোট ২২৮ বর্গকিলোমিটার এলাকা জুড়ে বিস্তৃত।

### গ্রাম পঞ্চায়েত
পুরাতন মালদহ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। ভবুক, মাহিসবাথানি, মুচিয়া, যাত্রাডাঙ্গা, মঙ্গলবাড়ি ও সাহাপুর। 

## জনপরিসংখ্যান
২০১১ সালের জনগণনা অনুসারে, পুরানো মালদা সমষ্টি উন্নয়ন ব্লকের মোট জনসংখ্যা ১,৫৬,৩৬৫। তাদের মধ্যে ১,৩৫,৮৫৫ জন গ্রাম্য বাসিন্দা এবং ২০,৫১০ জন শহুরে বাসিন্দা। এবং ৮০,১০৮ জন পুরুষ ও ৭৬,২৫৭ জন মহিলা।

## সাক্ষরতা
২০১১ সালের জনগণনা অনুসারে পুরানো মালদা ব্লকের ১৫৬,৩৬৫ জনের মধ্যে ৮০,১৬৪ জন সাক্ষর। তার মধ্যে ৪৫,২৭৮ জন পুরুষ ও ৩৫,৩৩৬ জন মহিলা।

## তথ্যসূত্র

বিষয়শ্রেণী:মালদহ জেলার সমষ্টি উন্নয়ন ব্লক
বি. এম. মোজাম্মেল হক

**বি. এম. মোজাম্মেল হক** (জন্ম: ১ জুলাই ১৯৫৭) হলেন বাংলাদেশের একজন প্রখ্যাত রাজনীতিবিদ ও শরীয়তপুর-১ আসনের সাবেক সংসদ সদস্য। তিনি ২০০৮ এবং ২০১৪ সালে অনুষ্ঠিত জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।

## প্রাথমিক জীবন
বি. এম. মোজাম্মেল হক ১৯৫৭ সালের ১ জুলাই তৎকালীন পূর্ব পাকিস্তানের ফরিদপুর জেলার শরীয়তপুরে জন্মগ্রহণ করেন। তার পৈতৃক নিবাস জাজিরা উপজেলায়। তার পিতার নাম হাছান উদ্দিন ভূইয়া ও মাতা নূর জাহান বেগম।

## কর্মজীবন
তিনি একজন প্রখ্যাত রাজনীতিবিদ ও ২২১ নং (শরীয়তপুর-১) আসন থেকে নির্বাচিত জাতীয় সংসদ সদস্য। তিনি ২০০৮ সালের ২৯ ডিসেম্বর অনুষ্ঠিত নবম জাতীয় সংসদ নির্বাচনে একজন সংসদ সদস্য হিসেবে নির্বাচিত হন। ২০১৪ সালের দশম জাতীয় সংসদ নির্বাচনেও তিনি বিনা প্রতিদ্বন্দ্বিতায় নির্বাচিত হন।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য বি. এম. মোজাম্মেল হক  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:শরীয়তপুর জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:শরীয়তপুর জেলার ব্যক্তি
বিষয়শ্রেণী:নবম জাতীয় সংসদ সদস্য
নাকাশ আজিজ

**নাকাশ আজিজ** (জন্ম ফেব্রুয়ারি ২৪, ১৯৮৫), নাকাশ হিসেবেও পরিচিত, হল একজন ভারতীয় নেপথ্য গায়ক এবং সঙ্গীত সুরকার। তিনি কিংবদন্তি সুরকার এ. আর. রহমান-কে হিন্দিতে *[[হাইওয়ে (২০১৪-এর হিন্দি চলচ্চিত্র)|হাইওয়ে]]*, *[[রানঝানা]]*, *[[রকস্টার (২০১১-এর চলচ্চিত্র)|রকস্টার]]*, *[[দিল্লি-৬]]* এবং *[[আই (চলচ্চিত্র)|আই]]*-এর মতো চলচ্চিত্রে সহায়তা করেছেন। তিনি *[[ফ্যান]]* থেকে "যাব্রা ফ্যান", *[[আর...রাজকুমার]]*(২০১৩) থেকে "শাড়ি কে ফল সা" এবং "গান্দী বাত" এবং *[[ফাটা পোস্টার নিকলা হিরো]]* থেকে "ডাটিং নাচ"-এর মতো গানের নেপথ্যের জন্য জনপ্রিয়ভাবে পরিচিত; পরবর্তী দুইটি চলচ্চিত্র ছিল শাহিদ কপূরের উপর চিত্রায়িত।

## প্রাথমিক জীবন
আজিজ মূলত মুদবিদ্রি থেকে; মাঙ্গলুরুর উপকন্ঠে একটি ছোট শহরতলিসুলভ শহর। তিনি একটি কণ্ঠশিল্পীর পরিবার থেকে। নেপথ্য গায়ক হওয়ার আগে তিনি ঐকতান এবং ভক্তিমুলক আ্যালবামের জন্য সুরকার হিসেবে কাজ করতেন।

## সঙ্গীত তালিকা

## পুরস্কার

*২০১৪ - জি সিনে পুরস্কার - সা রে গা মা পা টাটকা গান গাওয়া প্রতিভা

## তথ্যসূত্র

## বহিঃসংযোগ
*আধিকারিক ওয়েবসাইট

বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় মুসলিম
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় পপ-লোক সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
কৃষ্ণেন্দু নারায়ণ চৌধুরী

**কৃষ্ণেন্দু নারায়ণ চৌধুরী** হলেন পশ্চিমবঙ্গের মালদা জেলার একজন রাজনৈতিক নেতা। তিনি ইংরেজবাজার বিধানসভা কেন্দ্রের বিধায়ক ছিলেন  এবং ছিলেন পশ্চিমবঙ্গের পর্যটন মন্ত্রী। 

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মালদহ জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বাংলাদেশ–সিঙ্গাপুর সম্পর্ক

**বাংলাদেশ–সিঙ্গাপুর সম্পর্ক** বলতে বাংলাদেশ এবং সিঙ্গাপুরের মধ্যকার দ্বিপাক্ষিক সম্পর্ককে বোঝানো হয়।

## ইতিহাস
বাংলাদেশের স্বাধীনতা যুদ্ধের পর ১৯৭২ সালের ফেব্রুয়ারি মাসে সিঙ্গাপুর বাংলাদেশকে স্বীকৃতি দেয়। মোঃ মুস্তাফিজুর রহমান হচ্ছেন সিঙ্গাপুরে নিযুক্ত বাংলাদেশের হাই কমিশনার। বাংলাদেশের রাষ্ট্রপতি জিল্লুর রহমান ২০ মার্চ, ২০১৩ সালে সিঙ্গাপুরের একটি হাসপাতালে মারা যান।

২০১৬-এর ২০শে জানুয়ারি সিঙ্গাপুর ২৭জন নির্মাণ শ্রমিককে বহিষ্কার করে যারা বাংলাদেশে জঙ্গি তৎপরতা চালাতে পরিকল্পনা করছিল। এই দলটিকে সিঙ্গাপুরের প্রথম কোন জঙ্গি গোষ্ঠী হিসেবে আখ্যায়িত করা হয়। বাংলাদেশ তাদের ১৪ জনের বিরুদ্ধে জঙ্গিবাদ সম্পর্কিত মামলা দায়ের করে। ৩রা মে, ২০১৬-তে আরো ৮ বাংলাদেশী শ্রমিককে বহিষ্কার করা হয়, যাদের সাথে 'ইসলামি স্টেট টেরর গ্রুপের' সংশ্লিষ্টতা ছিল।

২০১৬-এর ৯ আগস্ট বাংলাদেশ এবং সিঙ্গাপুর যৌথভাবে বিদ্যুৎ উৎপাদনের একটি চুক্তিতে সই করে। নিরাপত্তা এবং বৈদেশিক সম্পর্ক বিষয়ক একজন সিনিয়র স্বরাষ্ট্র মন্ত্রী,  মালিকি ওসমান ২০১৬ সালের ২৪ থেকে ২৬ অক্টোবর বাংলাদেশ সফর করে যান। ঐসময় তিনি সম্পর্ক উন্নয়ন ও জঙ্গিবাদ দমনে সহায়তার কথা উল্লেখ করেন।

## অর্থনৈতিক সম্পর্ক
বাংলাদেশের মানবসম্পদ রপ্তানিতে বিশ্বে সিঙ্গাপুর হচ্ছে বৃহত্তম বাজারগুলোর মধ্যে অন্যতম। সিঙ্গাপুর এয়ারলাইন্স বাংলাদেশ থেকে এবং বাংলাদেশে ফ্লাইট পরিচালনা করে থাকে, যেখানে বিমান বাংলাদেশ এয়ারলাইন্স সিঙ্গাপুরে এবং সিঙ্গাপুর থেকে ফ্লাইট পরিচালনা করে।.

## তথ্যসূত্র


সিঙ্গাপুর
বিষয়শ্রেণী:সিঙ্গাপুরের দ্বিপাক্ষিক সম্পর্ক
ইমাম সাহেব জেলা

**ইমাম সাহেব জেলা** () আফগানিস্তানের কুন্দুজ প্রদেশের উত্তর অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে কালে-ই-জাল জেলা, উত্তরে তাজিকিস্তান (পাঞ্জা নদী বরাবর), পূর্বে আর্কী জেলা এবং দক্ষিণে কুন্দুজ জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ২০৪,৩০০ জন এর মত, যার মধ্যে ২৫% পশতু, ২৫% তাজিক, ৪৫% উজবেক এবং ২% তুর্কিমান সম্প্রদায়ের লোকজন বসবাস করে থাকে। জেলাটির কেন্দ্রীয় শহরের নাম হচ্ছে ইমাম সাহেব, যেটি মুলত উত্তরে অঞ্চলে অবস্থিত। জেলাটির অন্যান্য প্রধান শহরের মধ্যে রয়েছে শেরখান বন্দর, যেটি তাজিকিস্তান থেকে আফগানিস্তানের প্রধান বন্দর হিসেবে কাজ করে থাকে।

জেলাটি আফগানিস্তানের অন্যতম ধনী জেলার একটি। এখানকার জমি চাষাবাদের জন্য খুব উপযোগী ও উর্বর প্রকৃতির এবং সেচের জন্য সুব ব্যবস্থা রয়েছে এবং খরার তেমন কোন সম্ভাবনা দেখা যায়না।

## তথ্যসূত্র

## বহিঃসংযোগ
* জেলার মানচিত্র
* এআইএমএস জেলা মানচিত্র

বিষয়শ্রেণী:কুন্দুজ প্রদেশের জেলা
আ. ফ. ম. বাহাউদ্দিন নাছিম

**আ. ফ. ম. বাহাউদ্দিন নাছিম** (জন্ম: ১১ নভেম্বর ১৯৬১) হলেন বাংলাদেশের একজন রাজনীতিবিদ। ঢাকা - ৮ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। ইতিপূর্বে তিনি মাদারীপুর-৩ আসনের সংসদ সদস্য ছিলেন।

## প্রাথমিক জীবন
আ. ফ. ম. বাহাউদ্দিন নাছিম ১৯৬১ সালের ১১ নভেম্বর তৎকালীন পূর্ব পাকিস্তানের ফরিদপুর জেলার মাদারীপুরে জন্মগ্রহণ করেন। তার পিতার নাম এ. এন. মহিউদ্দিন আহমেদ ও মাতা নূরজাহান বেগম।

## শিক্ষাজীবন
আ. ফ. ম. বাহাউদ্দিন নাছিম শেরেবাংলা কৃষি বিশ্ববিদ্যালয় (তৎকালীন বাংলাদেশ কৃষি ইনস্টিটিউট) থেকে কৃষিতে স্নাতক ডিগ্রি অর্জন করেন।

## রাজনৈতিক জীবন
আ. ফ. ম. বাহাউদ্দিন নাছিম বাংলাদেশ কৃষি ইনস্টিটিউট (বর্তমানে শেরেবাংলা কৃষি বিশ্ববিদ্যালয়) ছাত্রলীগের সভাপতি ছিলেন। ১৯৮১ সালে মাদারীপুর জেলা ছাত্রলীগের সভাপতি হন।

দীর্ঘদিন প্রধানমন্ত্রী শেখ হাসিনার বিশেষ সহকারীও ছিলেন তিনি।

২০১৪ সালের দশম জাতীয় সংসদ নির্বাচনে আওয়ামী লীগের প্রার্থী হিসেবে মাদারীপুর-৩ আসন থেকে সংসদ সদস্য নির্বাচিত হন।

২০১৯ সালের ২১ ডিসেম্বর বাংলাদেশ আওয়ামী লীগের ত্রি-বার্ষিক সম্মেলনে তিনি দলের যুগ্ম-সাধারণ সম্পাদক পদে আসীন হন। এছাড়াও তিনি বাংলাদেশ আওয়ামী স্বেচ্ছাসেবক লীগের প্রতিষ্ঠাকালীন সভাপতি ছিলেন।

তিনি ২০২৪ সালে অনুষ্ঠিত দ্বাদশ জাতীয় সংসদে ঢাকা-৮ আসন থেকে সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মাদারীপুর জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেরেবাংলা কৃষি বিশ্ববিদ্যালয়ের প্রাক্তন শিক্ষার্থী
বাংলাদেশ–ভিয়েতনাম সম্পর্ক

**বাংলাদেশ–ভিয়েতনাম সম্পর্ক** বলতে বাংলাদেশ এবং ভিয়েতনামের মধ্যকার দ্বিপাক্ষিক সম্পর্ককে বোঝানো হয়।

## ইতিহাস
বাংলাদেশ ভিয়েতনামী জনতাদের সমর্থন দিয়েছিল এবং ১৯৭৩ সালের ১১ ফেব্রুয়ারিতে দক্ষিণ ভিয়েতনাম প্রজাতন্ত্রের অন্তর্বর্তীকালীন বিপ্লবী সরকারের সাথে সম্পর্ক প্রতিষ্ঠা করে যখন ভিয়েতনামকে সমর্থন দেয়ার বিক্ষোভ  চলছিল। বাংলাদেশের প্রধানমন্ত্রী খালেদা জিয়া ছিলেন প্রথম কোন বাংলাদেশী সরকার প্রধান যিনি ২০০৪ সালের মে মাসে ভিয়েতনাম সফরে যান। ২০১৩ সালে দুই দেশ কূটনৈতিক সম্পর্ক প্রতিষ্ঠার ৪০তম বার্ষিকী উদ্‌যাপন করে। উভয় দেশে বাংলাদেশ এবং ভিয়েতনামের দূতাবাস রয়েছে। প্রধানমন্ত্রী শেখ হাসিনা সম্পর্ক উন্নয়নের লক্ষে ২০১২-এ ভিয়েতনাম সফর করেন। বাংলাদেশের রাষ্ট্রপতি, আবদুল হামিদ, ২০১৫ সালের নভেম্বরে একটি রাষ্ট্রীয় সফরে ভিয়েতনামে যান। এসময় তাকে ভিয়েতনামের রাষ্ট্রপতি ট্রুং তান সাং সাদরে গ্রহণ করেন।

## অর্থনৈতিক সম্পর্ক
ভিয়েতনাম থেকে সিমেন্ট আমদানিতে বাংলাদেশ একটি প্রধান দেশ। ২০১৬-য় ভিয়েতনাম থেকে ১৪.১ কোটি ডলার মূল্যের সিমেন্ট বাংলাদেশ আমদানি করে। ভিয়েতনামের ভিনামিল্ক বাংলাদেশের বিগবিজের সাথে যুক্ত হয়ে, ২০১৭-এর জানুয়ারিতে বাংলাদেশে তাদের পণ্য বিপণনে এগিয়ে আসে। ২০১৩-২০১৪ সময়কালে বাংলাদেশ থেকে ভিয়েতনামে ৫.৫৯৫ কোটি ডলার অর্থ মূল্যের পণ্যদ্রব্য রপ্তানি করা হয় এবং ৫৮.২২৪ কোটি ডলার অর্থ মূল্যের পণ্যদ্রব্য আমদানি করা হয়।

## তথ্যসূত্র


ভিয়েতনাম
বিষয়শ্রেণী:ভিয়েতনামের দ্বিপাক্ষিক সম্পর্ক
খান আবাদ জেলা

**খান আবাদ জেলা** () আফগানিস্তানের কুন্দুজ প্রদেশের পূর্বাংশে অবস্থিত ৭টি জেলার মধ্যে অন্যতম একটি জেলা। ভৌগোলিক অবস্থান অনুযায়ী জেলাটির পশ্চিমে কুন্দুজ জেলা, উত্তর পূর্বাঞ্চলে আর্কী জেলা, পূর্বে তখর প্রদেশ এবং দক্ষিণে আলী আবাদ জেলা এর সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১৪০,৬০০ জন এর মত, যার মধ্যে ৪০% পশতু, ২০% হাজারা, ২৫% তাজি, ১০% উজবেক এবং ৫% পশাই সম্প্রদায়ের লোক বসবাস করে থাকে। জেলাটির কেন্দ্রীয় শহরের নাম হচ্ছে খান আবাদ, যেটি জেলাটির কেন্দ্রীয় অংশে অবস্থান করছে।

## তথ্যসূত্র

## বহিঃসংযোগ
* জেলার মানচিত্র
* এআইএমএস জেলা মানচিত্র

বিষয়শ্রেণী:কুন্দুজ প্রদেশের জেলা